En mann i 40-årene ble klokken 15.36 lørdag ettermiddag pågrepet av politiet, mistenkt for kjøring i alkoholpåvirket tilstand.
- Vi fikk melding om at en bil hadde kjørt utenfor vegen mellom Tennevik og Tjelsundbrua i Evenskjer, opplyser operasjonsleder Paul Gunnar Helland i Midtre Hålogaland politidistrikt.
Ulykken forårsaket ikke personskader, men føreren mister likevel førerkortet.
- Føreren ble pågrepet og tatt med for å ta nødvendige prøver, opplyser Helland.